Ի վերջո, հենց Ռոբերտ Քոչարյանի օրոք ու նրա նախաձեռնությամբ մշակվեց "Հայաստանի Հանրապետության Ազգային անվտանգության ռազմավարություն" փաստաթուղթը, որը երկրի նախագահը վավերացրեց 2007 թվականի փետրվարի 7-ին, ինչը դարձավ ուղենիշ մեր հանրապետության թե երկրի պաշտպանական դոկտրինի, թե արտաքին քաղաքականության և թե առհասարակ երկրի կենսագործունեության համար: "Ռազմավարության" մեջ ամփոփվեց Հայաստանի անվտանգ ու կայուն զարգացման վերաբերյալ երկրի քաղաքական ղեկավարության տեսլականը: